Amanece, que no es poco

Amanece, que no es poco (Mateniĝas, kio ne estas malmulto) estas hispana filmo reĝisorita kaj verkita de José Luis Cuerda, premierita en Januaro 1989. 

 Intrigo 

Temas pri ĥorusa filmo de absurda humuro, kun superrealisma scenaro plena de situacioj de delira humuro en vilaĝo de la Sierra de Albacete. Juna inĝeniero (Antonio Resines) kiu laboras en la Universitato de Oklahomo revenas al Hispanio por sabatjaro. Kun sia patro, li alvenas per kromĉarhava motorciklo al fora montara vilaĝo kiu aspektas senhoma, sed fakte la lokanoj estas mese, kiel ĉiutage. Ili gastas ĉe domo kie la rolulo de la hontema filino estas ludata de aktorino evidente pli maljuna ol tiu de la patrino. Aliaj vizitantoj estas grupo de usonaj studentoj kies gvidanto (Gabino Diego) parolas per amuza usonaĉa akĉento. Anstataŭ vera intrigo okazas simple parado de la plej bizaraj roluloj. En la fruktoĝardeno de kamparanino anstataŭ planto ekĝermas viro. Pesimisto dediĉas sin al ĉiutaga memmortigo, sed malsukcese. Virinoj organizas balotojn por la vilaĝaj stereotipoj: klaĉistino, ĉiesulino ktp. Fakte la ĉiesulinoj estas la edzinoj de la policanoj. La trinkejanoj deziras la amantinon de la urbestro. Ebriulo duobliĝas. Najbaruloj invadas la vilaĝon, kaj la instruisto protestas antaŭ siaj lernantoj ktp.

 Geaktoroj kaj roloj 

+AktoroRolo José Sazatornil (Saza)  Policestro Gutiérrez Antonio Resines TeodoroLuis CigesPatro de TeodoroCasto Sendra (Cassen) PastroAurora BautistaPádington, edzino de BrunoEnrique San FranciscoCascalesPastora VegaKamparaninoChus LampreaveSrino. Catalina ÁlvarezManuel AlexandrePaquito, patro de la pastro kaj levitaciuloMaría IsbertAdelaidaMiguel RellánCarmeloGuillermo MontesinosMemmortiguloRafael AlonsoUrbestroAntonio GameroFeriistoGabino DiegoGvidanto de usona studentaroOvidi MontllorPascualCarmen de LirioDoña RocíoQueta ClaverDoña RemediosFedra LorenteSusanVioleta CelaMercedesTito ValverdeIntelektula kamparanoFerran RañéMarianoArturo BonínBrunoPaco HernándezDon Roberto, instruistoSamuel ClaxtonNge Ndomo, nigrula kapropaŝtisto kiu faras bildojn

Bibliografio
 Amanece, que no es poco, Pepitas de calabaza, Logroño, 2013. ISBN 978-84-15862-08-6

Kategorio:Hispanlingvaj filmoj
Kategorio:Filmoj aperintaj en 1989
Kategorio:Komediaj filmoj
Kategorio:Fantastaj filmoj
Kategorio:Magia realismo